
Alkuhersyttely

Jumalan olemassaolosta ei tiedetä, kummin päin asia on. Kaikki todistukset puolesta ja vastaan on kumottu filosofiassa siinä mielessä, että asiasta olisi vastaansanomaton todistelu jompaankumpaan suuntaan. Tieteellistä tietoa ei ole, varmaa tietoa ei ole. On vain ankaraa perustelua molemmin puolin, ja uskovaisilla uskonsa, jonka he väittävät kasvaneen tiedoksi, kun ovat koetelleet evankeliumin ym. uskon noudattamista.
Lisäksi on tärkeää miettiä, minkälaista Jumalaa ollaan todistamassa tai kieltämässä, muutenhan keskustelussa asiasta ei ole mitään mieltä. Mahdottomat Jumalat voidaan sulkea pois. Ja pahat, koska Jumalan pitäisi olla hyvä. Ja yliluonnolliset, koska ei yliluonnollisia asioita ole, muuta kuin ihmisen rajallisen ymmärryksen kannalta jotkut todellisetkin asiat, eli todella tapahtuneet ihmeet yms., näyttävät yliluonnollisilta.
Tiedemaailmassa, ei tieteessä sinänsä, vallitsee nyt sellainen käsitys, ettei Jumalaa voi tutkia, koska ei ole havaintoa, ei tarvita, se ei ole tieteellistä jne. Näiden väitteiden sijasta tutkitaan nyt tässä filosofisesti, miten se muuttaisi eri tieteiden teorioita, jos Jumala tieteessä oletettaisiin. Millaisia nämä teoriat olisivat, ja miten niitä voitaisiin testata? Tiede tieteeltä, asia asialta, kohta kohdalta. Fysiikassa, biologiassa, psykologiassa…jne. Tällä hetkellä asiaa mietitään vain teologiassa ja filosofiassa, muissa tieteissä ei vielä osata, ja/tai se katsotaan epätieteelliseksi.

Minkälainen Jumala?

Kuten sanottu, täytyy kertoa ensin, minkälaista Jumalaa tarkoittaa. On mahdotonta puhua Jumalan olemassaolosta, ellei ensin määrittele minkälaista Jumalaa tarkoittaa. Erilaisia käsityksiä on valtavasti, ja jokaisella filosofilla ja teologilla omansa, jota hän vain puolustaa, ei muiden käsityksiä. Sillä tästä asiasta selviäisikin – kukin puolustaa vain omaa käsitystään - mutta käsitellään nyt kuitenkin hieman eri käsityksiä, onhan käsityksen oltava järkevä, mahdollisesti todellinen jne.
Mahdottomat käsitykset Jumalasta voimme hylätä, sellaista Jumalaa ei ole, niiden suhteen olemme ateisteja. Ja on olemassa jonkinlainen yleinen kuva Jumalasta myös, jonka voimme ottaa esille, vaikka siitä voimme tietysti kiistellä, mikä se yleinen käsitys on.
Jumala on kaikkivaltias, hyvä ja kaikkitietävä, ja voidaan lisätä tähän, että sillä tavalla, etteivät nämä kolme asiaa ole ristiriidassa. Tämä yksinkertainen lisäys poistaa keskustelusta kaiken turhan sofistiikan ja hiustenhalkomisen ja voidaan puhua asiasta asiana koko ajan.
Koko suuri teodikea-ongelma, miten hyvyys, kaikkivaltius ja maailman pahuus sopivat yhteen, ei ole tällä poispyyhitty, mutta voidaan kuitenkin siirtää se myöhemmäksi, ja katsoa muita asioita Jumalan yleisesti ajatellussa olemuksessa.
Jumalan ajatellaan olevan koko maailmankaikkeuden päällikkö, johtaja, kuningas, Ylijumala. Tämä kai asiaan on lisättävä. Joku voi väittää, ettei tällaista voi olla, koska ei kaikkialla pysty matkustamaan ym., mutta siihen voi sanoa, että Jumalalla voi olla sellainen teknologia tai kyky, että kaikki tämä onkin mahdollista. Jumala on Jumala, kaikkivaltias ja kaikkitietävä, kyllä hänen tämä täytyy osata ollakseen Jumala. Ihmisellä vaan ei vielä ole tällaista teknologiaa.
Sitten ajatellaan usein, että Jumala tekee yliluonnollisia tekoja, on yliluonnollinen olento. Kuten sanottu, näin on tietysti vain ihmisen kannalta, Jumalalle ne teot eivät ole yliluonnollisia, hän ei ole itselleen yliluonnollinen. Todella yliluonnollisia asioita ei yksinkertaisesti ole, on vain ihmiselle yliluonnollisia. Ja toisessa päässä tulee seinä siinä, että Jumalakaan ei tee Jumalallekin mahdottomia asioita. Kaikkivaltiudellekin on todellisuuden asettamat rajat. Kukaan ei esimerkiksi voi nostaa itseään hiuksista. Jos nostaa, se ei ole itseään hiuksista nostamista vaan jotain muuta.
Sitten on se asia, että Jumala on henki, eikä mikään olento. Tässä nyt vaan on jatkumo aineellisesta ihmisentapaisesta olennosta pelkkään henkeen, jokaisenlaista Jumalaa tällä jatkumolla joku ajattelee. Tästä selviää kertomalla oma käsityksensä, ja että puolustaa vain sitä. Tähän kohtaan se keino sopii. Kukin vastaa omasta käsityksestään, tässä ei muiden käsityksiä puolusteta, pitää vaan perustella oma käsityksensä.
Nämä asiat ovat yleisiä Jumalaa koskevia. Yleensä Jumalasta voidaan ajatella jotain tällaista. Ja vaikka Jumalassa on se ongelma, ettemme tiedä hänestä kaikkea, tiedämme kuitenkin riittävästi.
Sen lisäksi on seuraavassa minun henkilökohtaisia käsityksiäni, joita vaan puolustan, en muiden käsityksiä.
Jumalalla on kirkastettu ihmisennäköinen ruumis, keho, henkensä lisäksi, ja sen lisäksi hän on paljon, paljon kaikkea muuta, ei tähän ruumiillisuuteen tarvitse takertua. Sen hylkääminen taas olisi Jumalan tekemistä puolinaiseksi. Kyllä hän on olento, henkilö, persoona, konkreettinen Jumala. Ja kirkastettu olento, ei tavallisessa kuolevassa ihmisruumiissa. Joka tapauksessa tässäkin se on siis käsitykseni ja puolustan vain sitä. Hänen henkensä ja voimansa vaikuttaa silti kaikkialla. Hän voi ilmestyä millaisena haluaa, ihmisenä tai eläimenä tai palavana pensaana tai huminana tai ukkosena tai minkälaisena vaan haluaa. Hän on luonut lukemattomia maailmoja universumiin, mm. maapallomme ja sen eläimet ja ihmiset. Evoluutiota on silti tietysti myös. Hän istuu universumin ”valtaistuimella” ja/eli ”pääesikunnassa”, komentokeskuksessa, josta käsin miljardit enkelijoukot johtavat koko universumia ja sen kaikkia maailmoja ja planeettoja ja aurinkokuntia ja galakseja. Tällaista käsitystä Jumalasta tässä nyt mietitään, onko tällainen Jumala olemassa vai ei, ja miten se vaikuttaisi eri tieteen aloilla. Perusatelu tälle on Jumalan ilmoitus Pyhissä Kirjoituksissa, ja että tämä on yksi järkeenkäypä käsitys Jumalasta.
Onko Jumala olemassa? Eri käsitykset ja niiden kritiikki ja dialogi tulevat seuraavassa tarkemmin vasta filosofian ja teologian kohdalla.


Jumala tieteessä

On väitetty, ettei Jumalaa saa olettaa tieteessä. Entä jos vaan olettaa, miltä asia sitten näyttää? Sitä tämä artikkeli nyt käsittelee. 
Se käsitys, ettei saa olettaa, on naturalismin käsitys, eikä filosofiassa ole mikään pakko olla juuri naturalismin kannalla. Naturalismilla on omat metafyysiset oletuksensa ja niitä ei taas teisti hyväksy. Asia ratkeaa vasta siitä kumpi lähtökohta saa aikaan paremmat teoriat. Se on edelleen kiistakysymys, vaikka naturalismin kannattajat väittävät sen ratkenneen naturalismin hyväksi, koska Jumala-oletusta ei tarvita, ja siten on saatu aikaan hyvät teoriat tieteessä.
Mutta ovatko ne hyviä teorioita? Yhtä hyvin voi sanoa, että maailmankuva niiden pohjalta on täysin torso, sivuuttaa oleelliset asiat maapallon synnyssä ja kehityksessä ja eläinten ja ihmisten synnyssä ja kehityksessä, ja elämän ja kulttuurit muualla, sekä korkeimmat henkiset ja hengelliset arvot ihmisessä ja ihmisen historiassa ja yhteiskunnassa. Ja sivuuttaa juuri Jumalan, henkimaailman, enkelit, luomisen jne., jos ne kuitenkin ovatkin olemassa. Vaikka ateisti ei näe missään Jumalaa, havaintoa ei hänestä ole, uskovainen taas näkee kaikkialla Jumalan, ja pitää sitä aivan yhtä totena kuin ateisti ateistin käsitystä. Itse asiassa kumpikin lähtevät omasta oletuksestaan eivätkä todellisuudesta sellaisena kuin sen on, eli lähtevät omasta käsityksestään, jolloin oikeasti vain agnostismi on tieteellisesti ja filosofisesti oikein. Emme tiedä ja sillä siisti.
Tieteellisesti emme tiedä ja uskonnollisesti Jumala on salattu Jumala, ei väitetä, että hänen olemassaolonsa voitaisiin vielä todistaa ja olemuksensa täysin ymmärtää. Jos Jeesus tulee takaisin, silloin olemassaolo todistuu ja Siionit, Jerusalem ja Uusi Jerusalem ja muut mahdolliset Uudet Jerusalemit Jumalan kaupunkeina tullaan näkemään maan päällä kaikessa loistossaan.


Fysiikka

Fysiikka on perustiede aineesta ja energiasta, materiasta. Siihen kuuluu monia rinnakkaisia tieteitä, kemia jne. Fysiikan tutkimus on pitkällä ja tarkkaa ja täsmällistä, eksaktia. Sen tutkimisessa ei tietenkään Jumala- oletusta tarvita, vaan se tulee vasta elämän ja ihmisen ja galaksien ja tähtien ja planeettojen kohdalla. 
Mutta kaksi asiaa voi muuttaa tämänkin rajauksen. Jos olettaa Jumalan, tulee henkimaailma mukaan, ja aineellisen maailman ja henkimaailman yhdistävä kokonainen maailma, todellinen maailma, Jumalan maailma. Ihmisen maailma maapallolla on vain puolinainen totuus, näennäinen totuus, simulaatio, jota Jumala kuitenkin ohjaa viime kädessä, vaikka ihmisillä on täällä vapaa tahto toimia halunsa mukaan. Henkimaailmassa voi olla henkimaailman aine, joka on silloin erilaista, hienompaa kuin aineellisen maailman aine. Ja evoluution kulku Jumalaan asti universumissa siellä täällä tuo taas aineen ja energian luomisasiat tullessaan, jolloin Jumala-oletuksen jälkeen tuleekin asiasta kaksisuuntainen, kehitys aineesta Jumalaan ja sitten taas siirtyminen Jumalan luomistöihin, jolloin kyseessä onkin ikuinen paikallinen ympyrä joka puolella universumia, ja on täysin keinotekoista mistä kohtaan ympyrä katkaistaan. Ja henkiaineen lisäksi universumissa muualla aine voi olla erilaista, emmehän tunne kuin aineen ja asiat maapallolla.
Fysiikka Jumala-oletuksen kanssa on siis henkimaailman aineen miettimistä, luomisen miettimistä ja aineen, elämän ja kulttuurien miettimistä muualla avaruudessa. Miten näitä voi testata, mikä on hyvä ajatus ja mikä huono? Menee siis teologiaan ja filosofiaan, vaikka on fysiikkaa.
Miten materia on syntynyt? Sitä on aina ollut, universumi on aina ollut, on toinen mahdollisuus. Se itse asiassa on myös ainoa mahdollisuus universumille ja materialle, ainakin loogisesti ja rationaalisesti järkevin mahdollisuus. Joka tapauksessa metafyysinen kysymys, filosofinen ikuinen kysymys, ei ratkaistavissa pelkällä fysiikalla.


Tähtitiede

Muualla on voinut aina olla elämää, ja kulttuureja tai sitten niitä on syntynyt luomisen ja/tai evoluution kautta. Jos Jumala on ikuinen, hän myös on aina ollut olemassa. Universumissa on aina ollut jumalia ja Ylijumala, päällikkö. Tämä Jumala-oletuksesta seuraa. Materiaa on ollut aina, elämää on ollut aina, kulttuureja on ollut aina, Jumala on ollut aina.
Muualla on siis aina jossakin voinut olla myös ihmisiä ja eläimiä, kuolleiden planeettojen lisäksi, kuten aurinkokunnan muut planeetat näyttävät olevan. Löytyy evoluution kautta kehittynyttä elämää ja kulttuureja, ja luotuja kulttuureja. Jompaa kumpaa tai molempia yhdessä. Kaikenlaista.
Ovatko tällaiset teoriat parempia kuin teoriat ilman Jumalaa? Ainakin ovat täysin mahdollisia. Empiiristä tietoa muista kulttuureista ei vielä ole, mutta asia voidaan päätellä jo olemassa olevasta tiedosta ja on todennäköistä, että muuallakin on elämää ja kulttuureja. Jos Jumala oletetaan, on joka tapauksessa Jumala, jumalia ja enkeleitä. 
Voidaan väittää, että rationaalista tietoa on. Evoluutioteorian takia, ja koska aikaa on universumissa ikuisesti tai riittävästi ja paikkoja lukemattomia. Se riittää tiedoksi. Vain empiristeille ja liian skeptisille se ei riitä, eikä heille kelpaa myöskään uskontojen ilmoitus asiasta, eikä uskontojen olemassaolo.


Kosmologia

Kosmologian kohdalla tilanne on hieman erilainen kuin tähtitieteen kohdalla. Onko universumi aina ollut vai alkanut? Voiko sen ratkaista empiirisellä tieteellä? Onko universumi äärellinen vai ääretön? Nämä kysymykset tarkentuvat kysymyksiksi: Millaista on universumin aika, millainen on universumin avaruus ja millainen on universumin materia (aine ja energia)? Ja vielä: Mikä on universumin ajan, avaruuden ja materian suhde toisiinsa? Millainen universumi on? Ja kun nyt oletamme Jumalan: Mikä on universumin ja Jumalan suhde?

 Jumala on luonut universumin tyhjästä
Tämän voi hylätä. Jumala ja universumi ovat molemmat ikuisia asioita, jos Jumala on sellainen kuin yleensä tarkoitetaan, ikuinen olento, ikuinen valtaistuin, aina ollut, on nyt ja tulee aina olemaan. Silloin on aina ollut jotain, nimittäin Jumala, ja silloin myös Jumalan maailma, Jumala ja hänen ympäristönsä, eli universumi. Universumi ikään kuin ennen luomista, mutta on luomistakin sitten tietysti aina ollut. Eli sellaista asiaa kuin ennen universumia ja universumin alku, ei universumin kohdalla ole. Jos jokin alkaa, se on sitten vain osauniversumi, ei universumi. Ennen universumia oli universumi.

 Jumala on luonut universumin. 
On melkein sama asia kuin edellinen. Seuraava on parempi.

 Jumala on luonut maailmoja universumiin.
Tämä on mahdollista, siitä on kysymys, kun Jumala oletetaan. Luominen on olemassa olevien asioiden järjestämistä, maailmojen luomista universumiin, ei universumin luomista tyhjästä. ei edes universumin luomista. Universumi on voinut aina olla perusolemukseltaan samanlainen kuin nytkin. Universumi voi olla ikuisesti jossakin perustilassa ikuisten ominaisuuksiensa suhteen, ja suurimman kokonaisuutensa suhteen ja Jumalan olemassaolon suhteen ja oman olemassaolonsa suhteen.

Tämä on Jumalan ja universumin suhde, kun Jumala oletetaan. Jumalalla on voima ja kyky luoda maailmoja universumiin ja johtaa niitä tai antaa niiden kehittyä omillansa. Mitkä nämä voimat ja kyvyt tarkemmin ottaen ovat, sitä emme tiedä. Tiedämme vain, että Jumala on kaikkivaltias, hyvä ja kaikkitietävä ja universumin päällikkö, johtaja, maailmojen Luoja universumiin. Ja nämä asiat ovat sillä tavalla rajattuja, etteivät ole ristiriidassa keskenään, vaan Jumala voi olla näitä kaikkia yhtä aikaa, eikä se ole mahdotonta sen takia, että puhtaan loogisesti ajateltuna nämä asiat ovat ristiriidassa keskenään. Sofismi ei ole koskaan ollut hyvää filosofiaa, paitsi silloin kun Sokrates itse sitä teki sofistien kiusaksi.
Millaista on universumin aika? Tätä tutkitaan ja tehdään teorioita. Kosmologian fysiikassa, tähtitieteessä ja kosmologian filosofiassa. Universumin aika on sellaista kuin on, ei välttämättä tarvitse Jumalaa eritellä tässä asiassa, eikä ainakaan osata.
Universumin avaruus. Sama asia.
Universumin materia. Sama asia.
Universumin ajan, avaruuden ja materian suhde. Sama asia.


Biologia

Ensimmäisenä tulee mieleen evoluutioteoria ja lääketiede, muissa asioissa biologiaa voinee tutkia ilman että Jumala-oletuksella on sen enempää merkitystä kuin fysiikassakaan. Elämän synty on se asia, jota joudutaan miettimään, voiko se tapahtua laadullisena hyppäyksenä evoluution prosessissa vai tarvitaanko siinä luominen? Ja miten tämä asia maapallolla on tapahtunut. mikä on universumin tapahtumien ja maapallon tapahtumien suhde tässä asiassa?

   Elämän synty
Elämä on voinut syntyä evoluution laadullisena hyppäyksenä universumissa ilman mitään luomista, kun aikaa on tarpeeksi ja olosuhteet jollakin planeetalla molekyylien kehityksessä riittävän vaihtelevia, jolloin lopulta on kehittynyt ensimmäinen elävä solu. Sitten panspermialla elämä on voinut levitä muualle ja lopulta maapallolle ja täällä kehitys on johtanut ihmiseen asti. 
Mutta onko juuri maapallolla tapahtunut näin, vai viittaavatko tosiasiat täällä muuhun? Ja jos oletamme Jumalan, niin silloinhan on kaikkialla sekä luomista että kehitystä, ehkä myös maapallolla. Voidaan siis olettaa, että täällä on sekä evoluutiota että luomista muttemme vaan vielä tiedä missä kohdin ja millä tavalla. 
Viittaavatko tiedot tähän paremmin kuin pelkkään luomiseen tai pelkkään evoluutioon? Eiköhän se niin ole, ei vaan osata vielä yhdistää näitä kahta, eikä sitä nykyinen tiede yritä eikä kiistan toinenkaan osapuoli, ääripää, se taas olettaa vain luomisen ja evoluutio ei kelpaa.

   Lajien synty
Sama juttu. Sekä evoluutiota että luomista. On vaan tutkimatta tarkkaan missä kohdin ja millä tavalla. Koska ei saa edes olettaa.

   Ihmisen synty
Tästä on maapallolla tieteessä jo aika tarkka kuva. Ihmisen esivaiheista ja nykyihmisestä. Samoin luomisesta eri uskontojen luomiskertomuksissa. Ne vaan on osattava yhdistää. Tätä tehdään eri piireissä innolla nykyaikana.

   Evoluutioteoria
Kun Jumala oletetaan, evoluutioteoriaan vaan yhdistetään luominen. Tätä olen tehnyt useissa artikkeleissa ja kirjojeni asiaa käsittelevissä luvuissa. Tätä ei kukaan osaa vielä hyvin, enkä väitä, että minäkään sen kummemmin osaisin, joitakin oivalluksia eteenpäin minulla on.

   Lääketiede
Poikkitiede. Kaikki tieteet ja todellisuuden tasot tarvitaan. Ihminen hoidetaan kokonaisuutena ja suhteessa muihin ihmisiin ja mielenterveyden hoito ja sielunhoito mukana. Parantumisia tapahtuu seurakunnissa Pyhän Hengen parantamisen lahjan ja pappeuden kautta, mutta niiden tapahtumista on vaikea tieteellisesti todistaa. Voidaan aina väittää, että ne olivat spontaania paranemista, jota aina joskus tapahtuu ruumiin omilla tuntemattomilla voimilla.
Voiko teologian siis lääketieteessä sivuuttaa? Kiistakysymys vaan taas. Siksi on väärin, että vain naturalistinen tiede lääketieteessä hyväksytään. 


Psykologia

   Henkiruumis.
Ihmisessä ei ole pelkästään psyyke ja ruumis, vaan ihmisessä on niiden lisäksi henkiruumis ja sen aivot myös. Kaksi ruumista ja kaksi psyykettä. Tämä Jumala-oletuksesta seuraa.
   Kuolemanjälkeinen elämä. Ja mistä tulemme?
Tulemme Jumalan Taivaasta. Olemme Jumalan henkilapsia Taivaasta. Olemme saaneet syntyä maan päälle, että henkemme voisi kehittyä täällä. Kun kuolemme, henkemme siirtyy henkimaailmaan odottamaan Jeesuksen takaisintuloa ja ylösnousemusta. Tietoisuus säilyy. Kaikki ovat elossa, mutta ikuinen elämä tarkoittaa elämää Jumalan yhteydessä, ja se on vain pelastuneilla. Eri uskonnoilla on erilaisia käsityksiä siitä, miten tämä asia täsmällisesti ottaen on. Tämä oli vain yksi käsitys.
   Psykoosit.
Psykooseissa joskus pahat henget ovat saaneet ruumiin haltuunsa, Voi tämä silti tapahtua terveillekin, ja neuroottisille ja luonnehäiriöisille. Moderni lääketiede ei tunne tätä asiaa, ei myönnä.


Historia

   Luominen
Universumi on ollut ikuisesti, ei luotu. Tämä on rationaalisesti paras ajatus universumin kohdalla, oletimme Jumalan tai ei. Maapallon historia alkoi sen synnystä, ja jos oletamme Jumalan, Jumala on ollut siinä Luojana mukana kaikessa ja edelleen on. Evoluutiota on myös, ei ole mitään järkevää syytä jättää evoluutio pois.
   Lajien synty
Lajien synnyn kohdalla vaaditaan empiiristä tutkimusta, joka on tekemättä ja pysyy tekemättä, niin kauan kuin luominen tieteessä jätetään käsittelemättä.
   Ihminen
Ihmiskuntia on ollut monta. Aatamin ja Eevan ihmiskunta alkoi vaikuttamaan n 6000 v eKr. Ihmislajin kehitys ihmisapinoista alkaa olla jo yleispiirteiltään tieteen tiedossa, mutta ilmoitus Edenin paratiisista tuo siihen luomispuolen mukaan.
   Muinaiset kulttuurit
Kehittyneet kulttuurit joskus 30.000–12.000 eKr. ovat edelleen arvoitus sekä tieteelle että uskonnoille. Pyramidien ja muiden raunioiden tutkimus alkaa antaa jonkinlaista tietoa näistä. Valtavirta ja vaihtoehtoiset teoria ovat tässä erilaisia koulukuntia.


Teologia

   Tunnustuksellinen teologia
Teologiaakin voidaan tutkia naturalistisesti, jolloin Jumala-oletus jää pois. Sitä, että oletetaan Jumala, sanotaan tunnustukselliseksi teologiaksi, eli teologiaksi kunkin uskonsuunnan oletuksin. Sitä tutkimusta on valtavasti jokaisen uskonnon piirissä.
   Uskontotiede
Uskontotiede tutkii uskontoja, ilman teologisia oletuksia, tai kaikilla mahdollisilla teologisilla oletuksilla.
   Rajatieteet
Rajatieteiden tutkimus ilman että saa olettaa Jumalan ja henkimaailman, on aika torsoa touhua.


Filosofiassa

   Jumala todistukset
· Ontologinen todistus: Perustuu pelkkään käsitteeseen. Sen mukaan Jumala on täydellinen olento, ja koska olemassaolo on täydellisyyttä, Jumalan täytyy myös olla olemassa. [1]
· Kosmologinen todistus: Perustuu syy-seuraussuhteeseen. Kaikella on oltava alkusyy, joten maailmankaikkeudella täytyy olla Ensimmäinen Liikuttaja tai aiheuttaja. [1, 2]
· Teleologinen todistus: Perustuu luonnon järjestykseen ja päämäärähakuisuuteen. Koska maailma näyttää suunnitellulla tavalla monimutkaiselta, sillä täytyy olla suunnittelija. [1, 2]
· Moraalinen todistus: Perustuu objektiivisiin moraalilakeihin. Ihmisten kokema velvoite hyvään viittaa moraisoivaan antajaan. [1, 2]
· Historialliset ja kokemukselliset todistukset: Perustuvat silminnäkijäkertomuksiin, ihmeisiin tai henkilökohtaisiin uskonkokemuksiin. [1]
· 
https://fi.wikipedia.org/wiki/Jumalan_olemassaolo 
   Niiden kritiikki
Näillä ei vaan asiaa todisteta, eivät ole päteviä, vastaansanomattomia.
   Ateismin todistukset
Spagettihirviötodistus ym. Russellin teekannu.
   Niiden kritiikki
Perustuvat kaikki pohjimmiltaan siihen, että tiede on jo asian todistanut, ei tarvita Jumalaa. Esim. spagettihirviötodistus. Eivät todista sitä mitä haluttaisiin, vaan jotain muuta. Jos väitetään, että todistavat ettei Jumala ole olemassa, se on aina vain kehäpäättely.
   Kosmologiassa
Evoluutioteoriasta seuraa Jumala, eikä se ole minkäänlainen vasta-argumentti Jumalan olemassaololle. Koska universumissa evoluutio on voinut tuottaa Jumalan, täydellisen olennon, ja ainakin ihmistä korkeamman olennon, jota voitaisiin sanoa Jumalaksi. Samoin kosmologiassa jokainen kosmologian teoria voidaan rakentaa Jumalan kanssa tai ilman.


Logiikassa

Muodollinen logiikka pätee kaikissa maailmoissa, kuten matematiikka, se on vaan löydettävä, keksimme uudestaan kaikki logiikan ja matematiikan kaavat ja mahdollisuudet.


Matematiikassa
   siis sama


Kielitieteessä


ATK:ssa


Tekoälyssä

